Τι νόημα έχει για τα παιδιά προσχολικής ηλικίας η μουσική που δημιουργούν στο ελεύθερο παιχνίδι τους; : Μια διερευνητική και αναστοχαστική διαδικασία
Creators: name: Μαυρίδου, Δέσποινα Βασιλείου
Publisher: name: Aristotle University of Thessaloniki
Year: 2020
Subjects: Μουσική δημιουργία
Ελεύθερο παιχνίδι
Νοηματοδότηση μουσικής
Music creation
Free play
Music meaning

description: Σκοπός της παρούσας έρευνας ήταν η διερεύνηση του νοήματος που έχει για τα παιδιά η διαδικασία της αυθόρμητης μουσικής δημιουργίας μέσα σε ένα πλαίσιο ελεύθερης συμμετοχής και αλληλεπίδρασης στο αυθεντικό περιβάλλον μιας τάξης. Η έρευνα πραγματοποιήθηκε σε δημόσιο νηπιαγωγείο στην περιοχή της Δυτικής Θεσσαλονίκης και συμμετείχαν σε αυτή 20 νήπια με μέσο όρο ηλικίας 5,5 περίπου χρόνων. Για την ενίσχυση της συμμετοχής των παιδιών στο ελεύθερο μουσικό παιχνίδι, δημιουργήθηκε μαζί με τα παιδιά μια ξεχωριστή περιοχή - γωνιά μουσικής δημιουργίας - παιχνιδιού. Πραγματοποιήθηκαν συνολικά 8 συναντήσεις σε χρονικό διάστημα 2 περίπου μηνών, ενώ τα δεδομένα συλλέχθηκαν μέσω της μη συμμετοχικής παρατήρησης και των ομαδικών ελεύθερων – μη δομημένων συνεντεύξεων. Η ανάλυση πραγματοποιήθηκε με ανάλυση περιεχομένου. Η έρευνα εστιάζει σε καταγραφές και αναλύσεις των πιο σημαντικών στιγμιότυπων του αυθόρμητου μουσικού παιχνιδιού 12 παιδιών. Οι αυθόρμητες μουσικές δημιουργίες και οι περιγραφές των μουσικών τους εμπειριών, αποκαλύπτουν το νόημα που έχει για τα παιδιά αυτής της ηλικίας η μουσική που δημιουργούν. Από τα αποτελέσματα της έρευνας έγινε εμφανές ότι μέσω της ελευθερίας στις επιλογές και στις αποφάσεις, τα παιδιά εκφράστηκαν δημιουργικά με διάφορους τρόπους και εξοικειώθηκαν βιωματικά με μουσικές έννοιες κατά τη μεταξύ τους αλληλεπίδραση. Εξέφρασαν σκέψεις και ιδέες που έχουν νόημα για τα ίδια αποκαλύπτοντας τη μουσική τους κουλτούρα. Η βαθιά διερευνητική και αναστοχαστική μουσική διαδικασία στην οποία συμμετείχαν τα παιδιά φάνηκε ότι μπορεί να αποτελέσει για τον παιδαγωγό ένα πολύτιμο εργαλείο αναγνώρισης και ερμηνείας της δημιουργικής μουσικής συμπεριφοράς των παιδιών.
description: The purpose of this study was to investigate the meaning of spontaneous music creation for children in a context of free participation and interaction in the authentic environment of a classroom. The research was carried out in a public kindergarten in an area of Western Thessaloniki and involved 20 infants with an average age of about 5.5 years. To support and help children’s involvement in free music play, a separate area was created with the children named as area for music creation and play. A total of 8 meetings were held over a period of about 2 months, while the data were collected through non-participant observation and group free and unstructured interviews. With content analysis the research focuses on the recordings and the analysis of critical incidents from 12 children’s spontaneous musical play. Children’s spontaneous musical creations and descriptions of their musical experiences, reveal the meaning of the music created for children of this age. From the results of the research it became clear that the freedom of choices and decisions, allowed children to express themselves creatively in various ways and tο become familiar with musical concepts in an experiential way while interaction with each other. They expressed thoughts and ideas that are meaningful for them revealing their musical culture. The deep exploratory and reflective musical process in which children were involved can become a valuable tool for the educator to recognize and interpret children's creative musical behavior.